

На основу Закључка којим се усваја Програм подршке економском развоју мање развијених општина кроз развој породичног и женског предузетништва на селу, 05 број 401-9741/2024-1 од 10. октобра 2024. године

**МИНИСТАРСТВО ПРИВРЕДЕ**

**расписује**

**ЈАВНИ ПОЗИВ ЗА ДОДЕЛУ БЕСПОВРАТНИХ СРЕДСТАВА**

**у оквиру**

**Програма подршке економском развоју мање развијених општина кроз развој породичног и женског предузетништва на селу**

Министарство привреде преко Програма подршке економском развоју мање развијених општина кроз развој породичног и женског предузетништва на селу (у даљем тексту: Програм), додељује бесповратна средства у циљу подршке економског развоја мање развијених општина, као и подршке развоја предузетништва малих произвођача на селу, кроз:

# - подстицање локалног економског развоја кроз прераду локалних

# пољопривредних производа;

# - подстицање и оснаживање породичног предузетништва на селу;

# - подстицање и развој женског предузетништва на селу;

# - подстицање производње и пласмана прехрамбрених производа малих

# произвођача са села, који прерађују локалне пољопривредне производе.

Укупна бесповратна средства опредељена Програмом износи 10 милиона динара.

Учесник у Јавном позиву може **бити јединица локалне самоуправе** (у даљем тексту: ЈЛС) **која припада 3. и 4. групи развијености.**

Максимални износ бесповратних средстава по једном пројекту је **до 3.000.000,00 РСД.**

Средства опредељена Програмом могу се **користити искључиво за сповођење активности на начин предвиђен одобреним пројектом.**

Пројектне активности могу обухватити:

* доделу подстицаја газдинствима, предузетницима, привредним друштвима, задругама и удружењима која обављају економску активност на сеоским подручјима, а која се баве прерадом и пласманом локалних пољопривредних производа и коју у своју економску активност укључују већи број жена или чланова породице.

Подстицаји кроз пројектне активности могу бити усмерени на:

* набавку потребне опреме, трнспортних возила и других материјалних добара неопходних за унапређење производње и пласмана производа, као и набавку сировина и покривање оперативних трошкова.

Министарство ће расписати Јавни позив на интернет страници Министарства привреде https://[www.privreda.gov.rs](http://www.privreda.gov.rs) и на порталу е-Управа <https://euprava.gov.rs>.

Јавни позив ће бити отворен од 15. до 28. октобра 2024. године.

Учесник на Јавном позиву може поднети само једну пријаву.

Пријава на Јавни позив се подноси подношењем Обрасца пријаве, који ће бити објављен заједно са Јавним позивом.

Пријаве са целокупном траженом документацијом, у штампаном и електронском облику (на Усб-у) предају се у **затвореној коверти са назнаком „Пријава за Јавни позив - Програм подршке економском развоју мање развијених општина кроз развој породичног и женског предузетништва на селу”, са пуном адресом пошиљаоца на полеђини коверте, на писарници Министарства, Кнеза Милоша 20, 11000 Београд, или доставља препорученом поштом.**

Пријаве и приложена документација остају у архиви и не враћају се.

Неблаговремене и формално неисправне пријаве се неће разматрати.